cyanic-selkie/wikianc huggingface dataset:
Jurist
Begrepet «jurist»
De norske titlene cand.jur. og master i rettsvitenskap, i likhet med dansk cand.jur., oversettes gjerne til engelsk som Master of Laws (forkortet LLM). I engelskspråklige land er LLM en juridisk mastergrad som gjerne tas som en frivillig videreutdanning, fortrinnsvis av jurister; fordypningen i det siste året på det norske jusstudiet anses å tilsvare denne graden. Fordi en LLM-grad i engelskspråklige land også kan tas av personer uten juridisk profesjonsstudium i noen tilfeller, og fordi LLM-graden i seg selv ikke gir adgang til den regulerte juristprofesjonen i engelskspråklige land, er det også mulig å bruke dobbeltbetegnelsen JD, LLM for å synliggjøre både profesjonsidentitet (JD) og forskningskvalifikasjon (LLM). JD er den vanlige tittelen som oppnås gjennom et juridisk profesjonsstudium i USA, og er den graden som gir adgang til den regulerte juristprofesjonen (sammenlign tittelen MD som oppnås av leger og brukes som engelsk oversettelse av norsk medisinsk embetseksamen).
Thorleif Andresen
Han avslo proff-tilbud fra det belgisk kulepennlaget Bic ledet av Jacques Anquetil i 1968. Med Knut Knudsen avslo han kontrakt med det italienske Squadra Jolly Ceramica i Padova høsten 1972. Atter i 1973-74 var han aktuell for det italienske Ferretti, produsent av kjøkkenutstyr, der de svenske brødrene Fåglum var med. Internasjonalt fikk Andresen 5.-plass i 100 km lagtempo og 13. i landeveisrittet under Sommer-OL i 1968. Han fikk 4.-plass under Sommer-OL i 1972 da han ble nr. 70 i landeveisrittet. Sist i Sommer-OL i 1976 ble han nr. 38 i fellesstart.
Jurist
Norske regler
Betegnelsen jurist er på norsk og andre europeiske språk generelt forbeholdt personer som har gjennomført et fullstendig profesjonsstudium avsluttet med embetseksamen eller tilsvarende. Det er mulig å ta master- og doktorgrader innen juridiske fagområder med en annen fagbakgrunn og oppnå spesialisert forskningskompetanse innen utvalgte deler av faget, men dette kvalifiserer ikke for adgang til juristprofesjonen og de yrkene jurister har monopol på, på samme måte som det kun er profesjonsstudiet som gir adgang til legeyrket, selv om også biologer og andre kan ha spesialisert kompetanse innen humanmedisinske områder.
Båndkamfot
Båndkamfot (Anelosimus vittatus) er en av edderkoppene i gruppen kamfotedderkopper (Theridiidae).
Thorleif Andresen
I det sivile var han utlært maler, men jobbet senere som lærer i gymnastikk ved idrettslinjen på Ski videregående skole. Han trente herrelandslaget til sykling under Sommer-OL 1992 var over, og Olaf Lurvik og Atle Kvålsvoll overtok. I 1994 overtok han damene. Ellers har han trent ymse lag som Bjørgvin, Drammen, Frøy og Follo.
Staffan William-Olsson
Etter klassiske pianostudier ved Göteborgs Musikhögskola (William-Olsson er autodidakt gitarist), overtok han plassen etter Ulf Wakenius i den svenske fusion-gruppen Hawk on Flight. Han spilte også med Bob Berg, Lee Konitz og Palle Mikkelborg.
Båndkamfot
Utseende
Båndkamfot er sammen med de andre artene i denne slekten, forholdsvis små edderkopper, hunnen er 3-3,5 millimeter lang, mens hannen er litt mindre, 2,5 til 3,5 mm. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen er hos hunnen stor og kuleformet. Den brede, mørke sentral midtstripen på forkroppen (prosoma) blir smalere bakover. Bakkroppen (opisthosoma) er hvit eller gulaktig til rødlig, med et bredt brunt til svart langsgående band, med et taggete, hvitt bånd på hver side. På det bakerste beinparets ytterste ledd, har de en fin kam av korte børster, derav familiens norske navn.
Staffan William-Olsson
The Real Thing ble startet i 1992. Solo-CD-en Three Shades of Blue ble Spellemannprisnominert i 1995. Den andre CD-en Smile! ble også nominert og kom i november 1998. Etter den gang har det kommet to ytterligere utgivelser: Oak Road Boogaloo i 2000 og Pop! i 2002. I 2005 startet William-Olsson mini-storbandet Sharp 9, med inspirasjonskilder som Art Pepper og Miles Davis. Med Sharp 9 har han utgitt NO:Network (2004) og Sudoku (2007).
Båndkamfot
Levevis
Hunnen spinner eggene sine inn i en fritthengende, rund eggsekk. Kjønnsmodne dyr (imago) finnes om våren og sommeren.
Rødlistevurdering
Båndkamfot er siden rødlista 2010 funnet et flertall ganger, og arten er til nå kjent fra Oslo og Akershus, Vestfold, Telemark, Hordaland, Agder, Rogaland og Buskerud. Arten lever på trær og busker. Til tross for at både forekomsten og utbredelsen til båndkamfot ganske sikkert er begrenset i Norge og sannsynligvis tilhører den nordligste delen av artens utbredelse, vurderes i 2021 arten til LC da øvrige kriterier ikke blir oppfylt.
Jurist
Norske regler
Per 2022 har advokater en automatisk rett til å være prosessfullmektig, mens andre jurister kan være prosessfullmektig med rettens tillatelse i den enkelte sak. Advokatlovutvalget foreslo at alle jurister skal ha en generell rett til å være prosessfullmektig i sivile saker både ved domstolene (unntatt Høyesterett) og forliksrådet, da de må anses godt faglig kvalifisert gjennom sin profesjonsutdanning. Utvalget uttalte at "Når «rettsrådsmonopolet» fjernes, kan en part søke rettslig bistand hos jurister. Det vil være prosessøkonomisk uheldig om parten ikke kan bruke sin representant eller rettslige rådgiver til å bistå seg under en eventuell domstolsprosess. Jurister har en bred juridisk grunnutdanning, og det må forutsettes at de vil kunne presentere en sak for domstolene på en god måte."
Utenlandske jurister i Norge
Etter advokatloven av 2022 (§ 67, annet ledd) er det mulig for den som har yrkeskvalifikasjon som «jurist» fra en annen EØS-stat eller Sveits som tilsvarer den norske regulerte profesjonen og gir adgang til yrker som f.eks. advokat og dommer å søke norsk godkjenning som jurist fra Advokattilsynet på grunnlag av yrkeskvalifikasjonsdirektivet. Godkjenning fra Advokattilsynet er et krav for å bruke tittelen «jurist» i Norge. Kravene er de samme som kreves for å autoriseres som advokatfullmektig på grunnlag av utenlandsk utdanning og eventuelt siden oppnå advokatbevilling, og de to prosessene er dermed nært knyttet sammen. Gradene cand.jur. fra Danmark, juristexamen (jur.kand.) fra Sverige og et fullført juridisk profesjonsstudium med både 1. og 2. juridiske statseksamen fra Tyskland (uformelt betegnet Volljurist, «fulljurist»), er blant gradene som oppfyller disse kravene. Kortere juridiske utdannelser, f.eks. LL.M.-grader som bygger på noe annet enn en juridisk profesjonsutdanning fra et EØS-land, oppfyller ikke kravene. Heller ikke forskningsgrader (som ph.d., uansett om graden er tatt i Norge) som ikke bygger på juridisk profesjonsutdanning fra et EØS-land oppfyller kravene; slike grader gir vitenskapelig kompetanse innen et spesialisert tema, men ikke kompetanse til å være juridisk profesjonsutøver, dvs. arbeide som f.eks. advokat eller dommer.
Tittelen stud.jur.
Tittelen stud.jur. betegner den som er profesjonsstudent i rettsvitenskap ved et universitet (UiO, UiB eller UiT), dvs. er student på et integrert femårig (tidligere seksårig) profesjonsstudium som tradisjonelt ledet frem til graden cand.jur., fra 2004 betegnet master i rettsvitenskap. Tittelen er avledet av den tradisjonelle gradsbetegnelsen cand.jur. og følger samme mønster som f.eks. stud.med. og stud.psychol. om profesjonsstudenter i medisin og psykologi.
Peter Mohr Dam
Peter Mohr Dam (født 11. august 1898 i Skopun, død 8. november 1968 i Tórshavn) var en færøysk sosialdemokratisk politiker. Han var leder for Javnaðarflokkurin i 30 år og Færøyenes regjeringssjef (lagmann) 1958–1962 og 1967–1968. Han var medlem av det færøyske Lagtinget og det danske Folketinget.
Intervju
Intervju er en samtale mellom vanligvis en journalist, kalt intervjueren, og en annen person, ofte kalt intervjuobjektet, der journalisten spør objektet om en sak, om personen selv eller personens meninger, altså saksintervju eller portrettintervju. Intervju er også betegnelse på den ferdige teksten, avisartikkelen, radio- eller fjernsynsinnslaget fra en slik samtale. Intervju kan også bety forhør, spørreundersøkelse og jobbintervju. Intervju blir ofte brukt av journalister, forskere, arbeidsgivere og andre i arbeidsdagen.
Jurist
Historikk
I vestlig tradisjon var det opprinnelig ikke noe skille mellom juristutdannelsen og utdannelse i retorikk og politikk. Evne til veltalenhet i de klassiske språk i forsamlinger var den viktigste ferdigheten som jurister ble drillet i. Innføringen av kristendommen i Europa førte til at romerretten ble systematisert og bevart, samtidig som latinen beholdt sin særstilling som språk. Det oppsto et skille mellom kirkerettsjurister, som utøvde kanonisk rett, og verdslige jurister. I det føydale samfunn var kirkeretten dominerende, siden juridisk og politisk makt i stor grad ble utøvd innen gods. Fremveksten av sterke stater i Europa økte etterspørselen etter juridisk utdannede personer.
I Danmark-Norge begynte kongemakten å besette statsadministrasjonen med jurister etter innføringen av enevelde på slutten av 1600-tallet. Dette falt sammen med en omfattende profesjonalisering av statsadministrasjonen i det hele tatt. På 1700-tallet og frem til slutten av 1800-tallet var eksamener og pensum dominert av latin. Jurister hadde de fleste og viktigste jobbene i statsadministrasjonen, og først i etterkrigstiden ble økonomer og samfunnsvitere mer tallrike i departementer. 11 av 34 norske statsministre har hatt juristutdannelse.
Peter Mohr Dam
Familie og yrke
Han ble født i Skopun som sønn av handelsmann Ole Christian Dam fra Kollafjørður og hustru Sára Maria Olsen (á Heygum) fra Vestmanna. Han kom fra en politisk interessert slekt med mange slags oppfatninger. Både farbroren Johan C.F. Dam og morbroren Ólavur á Heygum var lagtingsmenn. Han var også i slekt med regjeringssjefene Kristian Djurhuus og Hákun Djurhuus, se slekten Djurhuus.
Peter Mohr Dam giftet seg i 1930 med Ragnhild Strøm, datter av fagforeningsmannen Thomas Michael Strøm. De ble foreldre til Atli Dam, som også ble regjeringssjef på Færøyene.
Jurist
Historikk
Det har eksistert mange ulike former for grader i jus ved europeiske universiteter. Tradisjonelt ble doktorgraden brukt i fagene teologi, jus og medisin, og tidligere kunne en jurist ofte omtales som «doktor» til vanlig (doktorgraden var ikke en forskningsgrad på samme måte som i dag). Dette avspeiles gjennom at den vanligste graden for en jurist i USA er Juris Doctor (forkortet JD). Den eldre bruken av «doktor» som en generell tittel for en jurist tilsvarte bruken av tittelen for leger i uformell språkbruk.
Peter Mohr Dam
Familie og yrke
Han gikk lærerseminaret i Tórshavn og arbeidet deretter som folkeskolelærer i nabobygdene Trongisvágur og Tvøroyri fra 1922 til 1967. Dam var formann i Føroya Lærarafelag fra 1927 til 1930.
Jurist
Historikk
I Danmark-Norge ble graden cand.jur. innført ved Københavns Universitet i 1736, og videreført på grunnlag av den felles dansk-norske graden ved etableringen av Det Kongelige Frederiks Universitet i Christiania i 1811, opprinnelig med samme studieordning og gradsforskrift som den som gjaldt ved Københavns Universitet. Graden ble i Norge fra 2004 gradvis erstattet av graden master i rettsvitenskap som ledd i Bologna-prosessen. Det er ingen betydelig forskjell på omfanget av cand.jur. og master i rettsvitenskap i Norge, ettersom studieåret samtidig ble lengre. I Danmark der studiet har samme omfang som i Norge er gradsbetegnelsen fortsatt cand.jur. I lys av at både Danmark og Sverige har beholdt «kandidat»-betegnelsen, og at betegnelsen også er beholdt i Norge for de to andre tradisjonelle embetsstudiene (teologi og medisin) samt i psykologi, har det også i Norge vært foreslått å beholde cand.jur.-graden eller eventuelt gi den som en sidetittel til dem med mastergrad i rettsvitenskap (tilsvarende bruken av siviløkonom som sidetittel for personer med ulike mastergrader) for å fremme nordisk standardisering, fordi gradsbetegnelsen har så lang tradisjon og fordi cand.jur også fungerer bedre som en kortere og godt etablert tittel. Både cand.jur. og master i rettsvitenskap omtales også som «juridisk embetseksamen», både i dagligtale i juristmiljøet og i enkelte formelle sammenhenger, f.eks. i advokatforskriften som omtaler begge gradene med denne fellesbetegnelsen.
Det er i første rekke gradene cand.jur. og master i rettsvitenskap som kvalifiserer for juridiske stillinger, dvs. stillinger jurister har enerett på hovedsakelig innen rettsvesenet. Jurister har i utgangspunktet enerett på å yte rettshjelp i Norge (domstolloven § 234). På visse vilkår kan advokater med bevilling fra andre EØS-land oppnå norsk advokatbevilling dersom de dokumenterer jevngode kunnskaper om norsk rett gjennom bestått egnethetsprøve ved Universitetet i Oslo; personer med «tilsvarende utdannelse» som norsk master i rettsvitenskap fra annet EØS-land kan også få autorisasjon som advokatfullmektig. Å beherske norsk er nødvendig for å bestå egnethetsprøven. For dommerembeter og dommerfullmektigstillinger stiller domstolloven krav om en av de to norske gradene, cand.jur. eller mastergrad i rettsvitenskap. De fleste som oppnår norsk advokatbevilling eller autorisasjon som advokatfullmektig med utenlandsk utdannelse er utdannet jurister i Danmark eller Sverige, innenfor rettssystemer som ligner det norske; det er i teorien mulig for ikke-skandinaviske jurister fra andre EØS-land å oppnå norsk advokatbevilling, men det vil kreve en betydelig innsats med tilegnelse av norske juridiske kunnskaper og språkferdigheter.
Peter Mohr Dam
Faglig-politisk arbeid
Han ble medlem av sognestyret (kommunestyret) i Froðbiar sókn, nå Tvøroyrar kommuna, i 1925 og satt der livet ut. Fra 1934 til 1957 var han sognestyreformann.
Han bidrog til å opprette flere samvirkeforetak på Tvøroyri. I 1925 var han med på å grunnlegge Froðbiar Sóknar Javnaðarfelag, en forløper til det landsdekkende partiet Javnaðarflokkurin i 1926. Han ble partiformann i 1936. Han var redaktør i partiorganet Føroya Social Demokrat fra 1934 til 1959.
Dam ble første gang innvalgt på Lagtinget fra Suðuroy ved valget i 1928, og gjenvalgt frem til sin død. Han var Færøyenes regjeringssjef fra 1959 til 1963 og på nytt fra 1937 til sin død i 1968. Begge regjeringene utgikk fra Javnaðarflokkurin, Sambandsflokkurin og Sjálvstýrisflokkurin.
Dam var også innvalgt på det danske Folketinget fra Færøyene fra 1948 til 1957 og på nytt fra 1964 til 1967.
Vinje kirke
Vinje kirke kan vise til:
Bond
Bond er et engelsk substantiv og verb med flere betydninger.
Som substantiv kan det bety: bånd/heftelse, bindemiddel/feste, forpliktelse, gjeldsbevis, tollopplag, kausjonsforsikring, binding (kjemi). Innen økonomien står bond for 'The bond market' - Obligasjonsmarkedet.
Som verb kan det bety: forplikte/binde eller behefte.
Bond kan også vise til:
Reliabilitet
En konklusjon er reliabel om andre kommer til den samme konklusjonen, ved bruk av de samme premisser. I vitenskap er det derfor viktig å fremvise premissene for en konklusjon. Noe annet regnes som dårlig vitenskap.
Referanser
Rzetelność (metodologia nauki)
Aage Wallencrona Wallin
Aage Wallencrona Wallin (født 2. juni 1965) er en norsk adjunkt og tidligere norgesmester i boksing.
Musikk
Sønn av den kjente fiolinisten Aage Wallin (1914 – 1996). og Annelise Wallin, klaverpedagog og pianist. Han spilte fiolin fra han var 2 ½ år til han ble 12 år. Han opptrådte første gang i fjernsyn 3 år gammel, og to ganger som 5-åring hos Erik Bye. Han studerte senere obo hos Brynjar Hoff og Bjarne Lian i Oslo, samt hos Klas Sjöblom og prof. Ole Henrik Dahl i København. Han var medlem av Byens Blæserkvintet, København i en årrekke.
Reisegarantifondet
For å oppnå dekning via reisegarantifondet kreves at minst to av følgende tre punkter er oppfylt:
Bladteger
Bladteger (Miridae) tilhører tegene, en gruppe av nebbmunner. Det er i Norge funnet omtrent 150 arter av bladteger.
Utseende
Bladteger er en gruppe med ganske forskjellig utseende teger. Men de har noe felles, det er den membrane vingespissen på dekkvingene, der en åre tydelig kan ses. Denne åren danner to vingeceller. Men det er noen arter som bare har en slik lukket celle, og noen mangler tilsynelatende også vingeåren. Et annet viktig kjennetegn er at de mangler punktøyne (ocelli).
Generelt er bladtegene under ca. 12 mm. lange, de er ofte ovale, sett fra oversiden, eller mer lange og slanke. De er nesten alltid spinkelt bygd og temmelig skjøre. Hodet er gjerne noe spist framoverrettet (nese), fordi sugesnabelen starter helt fremme på hodet. Men det finnes unntak, noen arter ligner mer på maur enn på teger.
Noen arter er farget i kraftige farger. Gjerne rødt, grønn, svart og gulorange. Mens noen arter er beskjedent farget i mørk brun eller svart.
Levevis
Teger er nebbmunner, det vil si at de har sugende munndeler. Mange arter er skadedyr i jord- og landbruket, ved at de suger plantesaft fra nyttevekster. De fleste artene finnes i varmere strøk. Bare et fåtall finnes i Norge.
Bladteger lever på jordoverflaten. De deles ofte inn i tre mindre grupper, etter levestedet. Det er de som lever på blomster og urter, trær og busker, og i gress.
Teger har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.
Systematisk inndeling / slekter
Bladteger tilhører nebbmunnene som har det til felles at munndelene er sugende og at de suger opp næringen. Nebbmunner lever av plantesaft fra planter og trær, men noen er også som rovdyr (ikke bladteger) som suger ut kroppsvæske fra andre dyr. Foruten tegene består nebbmunnene av plantesugere (Homoptera).
Familien bladteger er systematisk plassert i gruppen Cimicomorpha, sammen med: Bladteger er den mest artsrike familien av teger (Heteroptera), med over 10 000 kjente arter. Nye arter oppdages stadig, men det er mest i de varme områdene av verden. Særlig regnskogene har et rikt artsmangfold.
Et latinsk familienavn ender med ...idae, og et navn på en overfamilie på ...oidea.
Bolus
Bolus er en liten rund klump som består av en blanding av mat og spytt som er formet av tungen og tennene. Den har form og konsistens som gjør den lett å svelge, noe som også er hele hensikten.
Kostfiber
Kostfiber er karbohydrater (med unntak av lignin, som er et kostfiber, men ikke karbohydrat) som ikke kan brytes ned av tarmens enzymer og som derfor når tykktarmen uten å tilføre energi. Mesteparten av kostfiberet vi får i oss kommer fra plantecellevegger i matvarene.
Fiber gir en metthetsfølelse og avhjelper tarmvirksomheten gjennom å binde væske. Dette er med på å redusere risiko for forstoppelse og divertikler (utposninger i tarmveggen). Kostfiber er også bra for peristaltikken.
Kostfiber finnes blant annet i hvetekli, hvetegroer, linfrø, psylliumfrø, korn og villris.
Vannoppløselig kostfiber finnes i frukt, bær, grønnsaker, havre, rug, linser, bønner og erter. Fersk hodekål inneholder, for eksempel 1,8 g kostfiber per 100 g.
Et voksent menneskes daglige inntak av kostfiber bør ligge mellom 25 og 35 gram per dag eller 3 gram kostfiber for hver megajoule (MJ) energi (1 MJ = 238 kcal). Ifølge Nordic Nutrition Recommendations er maksimumsgrensen for kostfiberinntak 50g/dag. Høyere inntak kan hemme tarmens absorpsjon gjennom å binde næring og energi som følger med avføringen.
En undersøkelse har vist at, i en gruppe overvåket over lengre tid, de som spiste mer kostfiber hadde 20% lavere dødelighet enn de som spiste mindre kostfiber.
Definisjoner
Kostfiber er definert av FAO og WHO i Codex Alimentarius med tanke på merking av næringsmidler. Definisjonen omfatter polymere karbohydrat med ti eller flere monomere enheter som ikke spaltes ved hydrolyse av enzymer i den menneskelige tynntarm og som tilhører en av de følgende kategoriene: (1) Spiselige polymere karbohydrat som forekommer naturlig i maten som spises, (2) eller som utvinnes av plantebasert råstoff, (3) eller syntetisk framstilte polymere karbohydrat som har fått påvist en helsefremmende virkning med støtte i allment aksepterte vitenskapelige beviser forelagt kompetente myndigheter. Definisjonen overlater til nasjonale myndigheter å velge om definisjonen skal omfatte karbohydrater med tre til ni monomere enheter. Når kostfiber er utvunnet av planteråstoff kan det dessuten omfatte lignin og/eller andre substanser forbundet med polysakkarider i planters cellevegger.
Howard Finster
Pastor Howard Finster (født 2. desember 1916, død 22. oktober 2001) var en amerikansk naivistisk folkelig kunstner som hevdet at Gud hadde inspirert ham til å spre evangeliet gjennom kunsten (over 46 000 arbeider) og ved museet han kalte Paradise Garden (Edens hage).
Han ble født på en gård i Valley Head, Alabama, som ett barn av en flokk på 13. Han fortalte at han hadde visjoner (syner) allerede som treåring, og virket som baptistpastor fra 1940, etter å ha debutert med prekener som 16-åring.
Det første museet ble påbegynt i slutten på 1950-tallet i Trion, Georgia. Det var tenkt å romme ett av alt som menneskene hadde funnet opp til da, med modeller av hus og kirker, samt ender og høns.
Området ble for lite, og han flyttet til Pennville, hvor han skaffet seg et 4 acres (16 000 kvm) jordstykke for å bygge opp Plant Farm Museum «to show all the wonderful things o' God's Creation, kinda like the Garden of Eden» (for å vise alle de vidunderlige tingene i skaperverket, likesom Edens hage). Der er et Bibel-hus, et speilhus, hjulkapseltårn, sykkeltårn, maskingeværeir – og det største bygget: et femetasjes folkekunstkapell. Han hengte også opp bibelvers fordi «de hengte seg bedre inn i folks hoder på den måten».
Fra 1965 av fokuserte han på å forbedre museet, inntil han fikk en visjon/ inspirasjon i 1976 om å male hellig kunst. Bildene spenner fra popkulturelle ikoner som Elvis Presley via historiske personer som George Washington til religiøse scener som «Døperen Johannes» og «Djevelens laster». Alle maleriene er nummerert, siden Gud ba ham om å lage 5 000.
Litt før jul i 1985, var han ferdig med dette, men han fortsatte, og brukte 4 år på de neste 5 000. Da han døde, var verkene blitt til over 46 000, da inkludert bygninger og annet.
Etter 1975 begynte prosjektet å bli kjent. Førs var det en TV-stasjon, og deretter magasinet Esquire, som ga det navnet Paradise Garden. Han hadde debututstilling i 1976, og malte 4 bilder for Kongressbiblioteket i 1977. Han var også representert ved Biennalen i Venezia i 1984. Hans prosjekt ble brukt både til videoinnspilling og platecovere, bl. a. av bandene R.E.M. og Talking Heads, Memory Dean, Pierce Pettis, og Adam Again. Hans egen begrunnelse for dette, var å få spredt det gode budskap i tillegg til platene.
Den internasjonale kommisjonen for beskyttelse av Donau
Den internasjonale kommisjonen for beskyttelse av Donau (ICPDR) er en mellomstatlig organisasjon med sete i Wien. Organisasjonens offisielle tyske navn er Internationale Kommission zum Schutz der Donau (IKSD). Kommisjonen består av 14 stater med tillegg av EU, og er opprettet med hjemmel i konvensjonen om beskyttelse av Donau. Konvensjonen ble undertegnet i Sofia 29. juni 1994 og trådte i kraft 1998.
Italia, Sveits, Polen, Albania og Nord-Makedonia samarbeider med ICPDR under EUs vanndirektiv.
Konvensjonen åpner for at organisasjoner kan tiltre kommisjonen som observatører. I alt 19 organisasjoner har benyttet seg av muligheten for å få observatørstatus (2009) i ICPDR. Det dreier seg om frivillige organisasjoner, organisasjoner som representerer privat industri og mellomstatlige organisasjoner. I den siste kategorien faller bl.a. Donaukommisjonen.
Dommer (sport)
En dommer (eventuelt kampleder) er en sportfunksjonær som leder konkurranser, med hovedoppgave å håndheve spillereglene. Det kan finnes en eller flere dommere i en konkurranse.
Saab 29 Tunnan
Saab 29 Tunnan var et svensk jagerfly fra etterkrigstiden som ble konstruert og bygget av Svenska Aeroplan Aktiebolaget (SAAB), i Linköping, Sverige.
Det første Tunnan fløy 1. september 1948, og i 1951 ble de første flyene levert til det svenske luftforsvaret. I alt ble 224 eksemplarerer av varianten J 29A levert mellom 1951 og 1953. De forble i tjeneste frem til 1965. Rekognoseringsvarianten S 29C ble bygget i et antall av 76 mellom 1954 og 1956. Disse var i aktiv tjeneste fram til 1970.
S 29C var det første svenske kampfly som hadde radarvarslingssystem. Det var ikke utrustet med våpen, kun med kamera for fotografering.
6. mai 1954 satte en J 29B hastighetsrekord med en gjennomsnittshastighet på 977 km/t over en strekning på 500 km. Rekorden ble stående i ett år.
Fra 1954 og framover ble alle jakt- og angrepsvarianter bygget om og fikk installert etterbrennere. Denne modifisering ble ikke foretatt på S 29C.
Som en del i et FN-oppdrag ble 5 J 29B sendt til Kongo i 1961, i fredsbevarende tjeneste, under den såkalte Kongokrisen. Ytterligere 6 fly ble sendt året etter. Dette var andre gangen svenske kampfly deltok i krig. Første gang var i 1939–40 da svenske frivillige deltok i vinterkrigen med lette bombefly.
Ett 20-talls J 29F ble eksportert til Østerrike.
Spesifikasjoner
De ulike variantene hadde disse spesifikasjonene:
Oslo universitetssykehus
Oslo universitetssykehus HF (OUS) er et norsk universitetssykehus og helseforetak som eies av staten ved Helse Sør-Øst. Det er det største sykehuset i Europa med 24,000 ansatte. Sykehuset er tilknyttet Det medisinske fakultet ved Universitetet i Oslo, som til dels er fysisk plassert på sykehuset.
Oslo universitetssykehus ble dannet i 2009 gjennom fusjonen av Rikshospitalet, Ullevål universitetssykehus og Aker universitetssykehus. Rikshospitalet, det eldste av de tre, ble grunnlagt som Norges nasjonale undervisningssykehus tilknyttet universitetet i 1826, hovedsakelig på grunnlag av det tidligere Militærhospitalet som hadde blitt etablert under Napoleonskrigene i 1807. OUS' største campus Ullevål sykehus ble etablert som epidemilasarett i 1887, med adskilte paviljonger for å forhindre smitte. OUS' forløpere omfatter også en rekke andre sykehus; det eldste ble grunnlagt i 1756.
Oslo universitetssykehus omfatter pasientbehandling, forskning, utdanning av helsepersonell og pasient- og pårørendeopplæring. Sykehuset har en rekke nasjonale funksjoner, er regionssykehus for innbyggere i Helse Sør-Øst og lokalsykehus for deler av Oslo. Oslo universitetssykehus står for nesten 60 % av all medisinsk forskning i Norge og er den største utdanningsinstitusjonen for helsepersonell i Norge. Sykehuset består av 325 bygninger og er hovedsakelig fordelt på fire sykehuskomplekser i Oslo: Rikshospitalet, Ullevål, Aker og Radiumhospitalet. Sykehuset er ett av to universitetssykehus tilknyttet Universitetet i Oslo, ved siden av Akershus universitetssykehus.
Historie
Oslo universitetssykehus ble etablert i 2009 gjennom fusjonen av tre daværende statlige universitetssykehus i Oslo, som alle var tilknyttet Universitetet i Oslo:
Rikshospitalet (skrevet Rigshospitalet til 1907) ble etablert som Norges nasjonale undervisningssykehus tilknyttet universitetet i 1826, hovedsakelig på grunnlag av det tidligere Militærhospitalet som hadde blitt etablert under Napoleonskrigene i 1807. Akershus Amts Sygehus, etablert i 1756, ble også innlemmet i Rikshospitalet. Sykehusets akademiske tradisjon går tilbake til etableringen av Det medisinske fakultet ved Det Kongelige Frederiks Universitet i 1814, som selv bygget på tradisjonene fra Københavns Universitet før oppløsningen av den dansk–norske unionen. Fra slutten av 1800-tallet ble Rikshospitalet betydelig utvidet etter at Stortinget hadde besluttet at det skulle bli et «mønstersykehus», et sykehus som kunne måle seg med de beste sykehusene i verden. Som følge av dette ble Rikshospitalet også en stor forskningsinstitusjon og involvert i utprøving av nye behandlingsmetoder.
Ullevål sykehus ble etablert som epidemisykehus i 1887, og var tilknyttet universitetet som undervisningssykehus fra de første årene. Sykehusets status som universitetssykehus ble formalisert tidlig på 1900-tallet. Ullevål sykehus ble på 1900-tallet Oslos kommunale hovedsykehus, et av de største sykehusene i Skandinavia og en stor forskningsinstitusjon. Aker sykehus ble etablert som kommunalt sykehus i Aker kommune i 1895 og fikk status som universitetssykehus i 1948, samme år som Aker ble innlemmet i Oslo. Ullevål og Aker ble overført fra Oslo kommune til staten i 2002.
Oslo universitetssykehus' forløpere omfatter også flere spesialsykehus, herunder Gaustad sykehus, Kronprinsesse Märthas Institutt, Sophies Minde, Oslo Sanitetsforenings Revmatismesykehus, Spesialsykehuset for epilepsi, Spesialsykehuset for rehabilitering, Hjertesenteret i Oslo og Det norske Radiumhospital.
Oslo universitetssykehus er ett av to universitetssykehus tilknyttet Universitetet i Oslo, ved siden av Akershus universitetssykehus.
Med 24 000 ansatte er Oslo universitetssykehus Europas største sykehus målt etter antall ansatte; det er verdens tredje største sykehus etter Johns Hopkins Hospital og Massachusetts General Hospital. Målt etter forsknings- og utdanningsvirksomhet er sykehuset også blant de største i verden. Oslo universitetssykehus har 1 870 senger per 2018, noe som er planlagt økt til 2 300 frem til 2028. Sykehusets ansatt per seng-ratio er blant de høyeste blant store sykehus i verden.
Pasientbehandling
Oslo universitetssykehus gir avansert pasientbehandling på et høyt internasjonalt nivå. Årlig gjennomføres rundt en million pasientbehandlinger. Det er 14 klinikker og enheten Oslo sykehusservice som leverer ikke-medisinske tjenester til resten av sykehuset.
Pasientgrunnlaget til Oslo universitetssykehus ble redusert i 2011, da Akershus universitetssykehus overtok lokalsykehusansvaret for 160 000 innbyggere i Alna og Follo. Samtidig tok Vestre Viken over lokalsykehusansvaret for Asker og Bærum innen blant annet pediatri, fødselsomsorg og nevrologi.
Per 2012 er Oslo universitetssykehus lokalsykehus for seks bydeler i Oslo, områdesykehus for åtte bydeler i Oslo, regionsykehus for Sør- og Østlandet (med 2,7 millioner mennesker) og nasjonalt sykehus for hele landet innen en rekke spesielle områder.
Utdanning
Som universitetssykehus er sykehuset tilknyttet Det medisinske fakultet ved Universitetet i Oslo; innen både forskning og utdanning har universitetet og sykehuset et nært samarbeid og til dels flytende grenser. Det medisinske fakultet er fysisk plassert på Oslo universitetssykehus. Sykehuset samarbeider også med andre utdanningsinstitusjoner om andre helsefaglige utdanninger, tradisjonelt i første rekke innen sykepleie, og etterhvert også i andre helseprofesjoner. Sykehuset er den største medisinske og helsefaglige kliniske utdanningsinstitusjonen i Norge.
I tillegg til sin rolle innen blant annet medisinutdanning og andre helsefaglige utdanninger er Oslo universitetssykehus den største utdanningsinstitusjonen i legers spesialistutdanning. På foretaksnivå ivaretas ansvaret av utdanningskoordinerende overlege; ved hver avdeling er det etablert utdanningsansvarlige overleger som ivaretar ansvaret på avdelingsnivå. I tillegg er Regionalt utdanningssenter for leger i spesialisering i Helse Sør-Øst underlagt utdanningsavdelingen i Oslo universitetssykehus.
Oslo universitetssykehus er også involvert i annen helsefaglig videreutdanning, blant annet innen fag som sykepleie, psykologi og flere andre fag.
Pasientopplæring
Lærings- og mestringssentre arbeider for at pasienter, brukere og pårørende skal få informasjon, kunnskap og bistand til å håndtere langvarig sykdom og helseforandringer, og å mestre livet med sykdom.
Ledelse
Sykehuset ledes av administrerende direktør, som støttes av en sentral ledelsesenhet, direktørens stab. I direktørens stab inngår viseadministrerende direktør, stabsdirektører og andre personer i stabsfunksjoner; direktørens stab er inndelt i staber for forskning, innovasjon og utdanning, medisin, helsefag og beredskap, pasientsikkerhet, kvalitet og samhandling, i tillegg til økonomi, juridisk og IKT, HR og personal, og kommunikasjon. Direktørens stab har kontorer på Ullevål sykehus.
Erik Omland var konstituert administrerende direktør frem til Siri Hatlen tiltrådte 1. juli 2009. Hun ble ansatt som administrerende direktør 6. mars 2009 og gikk av som leder 6. juni 2011. Årsaken var den vanskelige situasjonen knyttet til styrets behandling av økonomisk langtidsplan og videre utvikling av det fusjonerte foretaket. Jan Eirik Thoresen var konstituert som leder for Oslo universitetssykehus frem til Bjørn Erikstein tiltrådte som administrerende direktør 7. desember 2011. Erikstein sa opp stillingen fra 1. juli 2019, og viseadministrerende direktør Morten Reymert ble konstituert administrerende direktør ved Oslo universitetssykehus. Det ble først meldt at Erikstein ville fortsette å jobbe for sykehuset som spesialrådgiver. 3. februar 2020 tiltrådte Bjørn Atle Bjørnbeth stillingen som administrerende direktør.
Organisasjon
Direktørens stab, den sentrale ledelsesenheten, er inndelt i
Den kliniske virksomheten er organisert i fjorten klinikker:
I tillegg omfatter OUS infrastrukturtjenesten Oslo sykehuservice (OSS).
Vindö 40
Vindö 40 er en klassisk seilbåt produsert fra 1971 til 1982. Det ble produsert ca. 650 båter ved Nötesunds varv på Orust.
Californication (TV-serie)
Californication er en amerikansk dramaserie som gikk på Showtime og TV2 i Norge fra 2007 til 2014. Serien handler om Hank Moody (David Duchovny) – en deprimert, kynisk, strebende forfatter og en notorisk skjørtejeger. Han livnærer seg som forfatter i Hollywood, Los Angeles, men har slitt med å finne inspirasjon etter suksessen med sin siste bok. Samtidig som han jobber med sin forfatterkarriere, strever Hank med å oppdra sin tenåringsdatter, som han har sammen med eks-kjæresten, Karen (Natascha McElhone). David Duchovny var også involvert på produksjonssiden.
I Norge ble serien sendt på TV 2 fra 2007. TV 2 vurderte å sensurere sex-scenene i serien før de slapp første episode på lufta. Første sesong ble i snitt sett av 269 000 i Norge. Premieren ble sett av 423 000.
Handlingsreferat
Hank Moody er en forfatter plaget av alkoholisme. Han har ikke klart å skrive en ny bok på flere år, og han legger skylden på dette på forskjellige årsaker – blant annet på all hedonismen som han mener florerer i Los Angeles, eller at kjæresten hans Karen har forlatt ham. Hank må konstant håndtere konsekvenser på grunn av hans manglende evne til å si «nei» til fristelser, samtidig som han forsøker å bevise ovenfor familien sn at han kan være en ansvarlig, omsorgsfull pappa for Becca og en mer pålitelig partner for Karen.
Koss
Koss er et amerikansk selskap med hovedsete i Milwaukee, Wisconsin som i hovedsak selger hodetelefoner. Foretaket ble grunnlagt i 1953 av John C. Koss (d. 2021), og leide ut TV-apparater til sykehus. I 1991 begynte Koss Audio & Video Electronics å produsere og selge elektroniske produkter til forbrukere, som et separat firma i Hazelwood, Missouri.
En av de mest kjente hodetelefonene fra Koss er de klassiske Koss PortaPro.
Californication (TV-serie)
Sesong en
Den første sesongen fulgte Hank, og de andre hovedpersonene, i månedene frem til Karens planlagte ekteskap med Bill. Hank velter seg i selvforakt etter utgivelsen av A Crazy Little Thing Called Love, en drastisk forandret og utvannet, men likevel kommersielt populær filmatisering av hans siste roman, God Hates Us All. Hank bruker mesteparten av tiden sin på å drikke alkohol, og ikke skrive nye bøker. En dag møter han en ung kvinne i en bokhandel. Men etter at de har sex, oppdager Hank at hun faktisk er Bills 16 år gamle datter Mia. Mia bruker denne anklagen for å presse Hank til å hjelpe henne med historier som hun utgir seg for å være hennes egne til kreativ skriving på videregående.
Koss
I år 2000 sluttet Koss å lage hodetelefonene selv. De sa opp produksjonsstaben, og nå foregår all produksjon i Kina.
Californication (TV-serie)
Sesong en
Dødsfallet til faren hans fører Hank inn i ytterligere problemer. Etter farens begravelse blir Hank værende i New York for å fullføre et manuskript til en ny historie. Når han kom tilbake til Los Angeles, tror Hank at den originale kopien forsvinner når bilen hans blir stjålet. Men det viser seg at Mia tidligere hadde stjålet historen, og nå tar hun all æren for den selv – og forsøker å få historien publisert. På Karen og Bills bryllupsdag velger Hank å være uselvisk, og akseptere situasjonen for ikke å ødelegge bryllupsdagen til sin elskede. Men den kvelden løper Karen ut av hotellet de overnatter ved, og hopper inn i bilen hans – antagelig for å fortsette livet deres sammen.
Sesong to
Onani på kontoret koster Charlie Runkle jobben. Omstendighetene fører til at han går inn i porno-industrien, ettersom han blir agent (og en slags farsfigur) for en pornostjerne ved navn Daisy. Charlie bruker blant annet pengene til hans kone Marcy, for å å finansiere den kunstneriske pornofilmen Vaginatown (en versjon av Chinatown) med Daisy i hovedrollen. Marcy forsøker å få behandling på grunn av sin kokain-avhengighet, og Charlie innleder snart en affære med Daisy. Hank frier til Karen, men de oppdager at Hank muligens kan være den biologiske faren til Sonjas barn. Karen nekter for at Hank kan ha fått barn med Sonja, noe som fører til at Hank går tilbake til sine tidligere væremåter. Hank flytter inn hos Ashby, som – til Hanks forferdelse – starter en romanse med Mia. Becca finner en kjæreste som heter Damien.
Sesong tre
Sesong tre hadde premiere i USA i 2009. Hank får en ny jobb, ved et universitet. Forholdet mellom Hank og Becca blir annerledes, etter hvert som hun går gjennom tenårene. Men Hank fortsetter å stille spørsmål ved sine evner som far, når han legger merke til at datteren hans blir mer lik ham enn Hank ønsket. Han fortsetter også å komplisere forholdet til Beccas mor, hans mangeårige kjærlighet Karen – med forskjellige forhold til kvinner i alle aldre. Hanks forskjellige forhold inkluderer blant annet en kvinnelig student, hans egen assistent, og dekanens kone – som alle faller for Hank.
I sesong-finalen opplever Hank tilbakevendende mareritt om å flyte i et svømmebasseng, samtidig som han drikker tungt og snakker med alle sine siste erobringer som svømmer naken rundt ham – og Karen og Becca ser på fra basseng-kanten. Mia inviterer resten av familien til lanseringen av en pocket-utgave av boken hennes. På festen snakker Hank med Mias manager, som også er hennes nye kjæreste, som sier han kjenner til Mias historie med Hank. Han tilbyr Hank en vei ut ved å fortelle pressen om hvordan Mias roman egentlig ble til.
Men fordi dette også vil påvirke Karen og Becca, må Hank imidlertid avslå dette forslaget. Hank innrømmer for Karen, at han hadde sex med Mia når hun var seksten år gammel. Karen bryter sammen ukontrollert, og de begynner å krangle ut på gaten. En politibil ankommer samtidig som Hank forsøker å roe ned Karen. Når en politi-betjent griper tak i Hank bakfra, spenner Hank bein på ham. Dermed blir Hank arrestert, samtidig som Becca forsøker å stoppe politiet.
Sesong fire
Sesong fire hadde premiere i 2011. Carla Gugino har en gjesterolle som Hanks advokat Abby. Zoë Kravitz har også en rolle som Beccas nye venninne, som også får henne til å bli med i Zoës band, Queens of Dogtown. Rob Lowe dukker opp i rollen som Eddy Nero, en berømt skuespiller som ønsker å spille Hanks karakter i en film. Historien begynner 72 timer etter at Hank ble arrestert på slutten av sesong tre, og dreier seg om Hanks fullstendig ødelagte liv. Flere hemmeligheter har kommet for dagen, og alle sammen vet at han hadde sex med den mindreårige Mia.
Forholdet til Karen er over etter at hun oppdaget sannheten om ham og Mia, så Hank har flyttet inn på hotell. Sesong fire følger Hanks nye juridiske problemer, og advokatens forsøk på å få ham frikjent for alle anklagene mot ham. I mellomtiden har Marcy flyttet inn hos en film-produsent, men oppdager at hun har blitt gravid sammen med Charlie Runkle. Becca er medlem i et kvinnelig rockeband, og Karen har også funnet seg en ny kjæreste.
Sesong fem
Fortellingen finner sted 2 år og 9 måneder etter avslutningen på Sesong fire. Hank har i mellomtiden gjort New York til sitt hjem, men han returnerer til Los Angeles på grunn av forretninger. Hans tidligere kone Karen er nå gift med professor Bates. Den nå 19 år gamle Becca går på college og har en ny kjæreste. Marcy er gift med Stu Beggs, og deler foreldreretten til sønnen Stuart med Stuarts biologiske far Charlie. Hank får i oppdrag å skrive manus til en ny film.
Hank avslår i begynnelsen denne jobben, men ender til slutt opp med å skrive Santa Monica Cop fordi han virkelig trenger pengene. Men Hank får problemer med å samarbeide med filmens produsent, og deres anstrengte forhold fører til en del ubehagelige situasjoner. Hank viser også avsky for Hollywood, etter at boken hans «God Hates Us All» ble tilpasset til en film som Hank hatet. Så Hank er ikke begeistret for utsiktene til å måtte arbeide med enda en Hollywood-film.
Sesong seks
Sesong 6 hadde premiere i USA den 13. januar 2013. Historien dreier seg om Hanks forhold til Faith (spilt av Maggie Grace) som han møter på et rehabiliteringsanlegg – parallelt med Hanks kunstneriske deltakelser i musikk-industrien. Til å begynne med samtykker Hank motvillig til å være med rehabilitering – ikke på grunn av rusmiddelavhengighet, men snarere på grunn av depresjon etter at hans tidligere kjæresten Carries selvmord på slutten av Sesong fem. Etter å ha blitt dumpet av Hank, doper Carrie både seg selv og Hank – men Hank er den eneste som våkner. Dette får ham også til å miste kontrollen over alkoholismen, fordi han føler seg dypt skyldig for Carries dødsfall. På dette tidspunktet griper Hanks familie og beste venner inn, og sender ham til rehabilitering.
Faith er en berømt rockestjerne som også befinner seg på rehabilitering, og forsøker å håndtere det nylige dødsfallet til en annen rockestjerne som hun var involvert med. Faith og Hank ser ut til å være skapt for hverandre, og de reiser sammen til Atticus Fetch (spilt av Tim Minchin) en rockestjerne, som rekrutterer Hank til å skrive for ham i løpet av sesongen. Men etter hvert ønsker Hank å gå tilbake til hans tidligere forhold til Karen, og han velger derfor å forlate Faith.
Sesong sju
Mary Lynn Rajskub spiller rollen som en nevrotisk forfatter, som Charlie Runkle tar på seg som klient. Michael Imperioli får rollen som Rath, en TV-produsent som Hank begynner å arbeide for.
Hank får også besøk av Levon, sønnen sin fra et tidligere forhold. Heather Graham spiller rollen som Julia, Levons mor.
Reaksjoner
Serien hadde premiere ''8. november'' 2007 i New Zealand trass i protester fra konservative grupper i landet, blant annet gruppen Family First, som protesterte mot innholdet i serien. Gruppen oppfordret til boikott på alle selskaper som annonserte i forbindelse med serien. Påtrykket fra gruppen sørget for at ca. 75% av annonsørene trakk seg fra den første episode ble vist, og frem til episode nr 2 en uke senere.
19. november 2007 saksøkte bandet Red Hot Chili Peppers serien for å ha utnyttet bandets sitt album fra 1999 «Californication» med samme navn. De hevder at uttrykket «Californication» er «inherently distinctive, famous and ... is widely recognized» som assosiert til bandet.
13. desember 2007 ble hovedrolleinnehaver David Duchovny nominert til Golden Globes.
Svømming under Sommer-OL 2008 – 200 meter brystsvømming kvinner
Øvelsen 200 meter brystsvømming damer ved Sommer-OL 2008 fant sted fra 13. til 15. august i Beijing nasjonale vannsportsenter.
Kvalifikasjonskravene var 2.28,20 (A-krav) og 2.33,40 (B-krav).
Sara Nordenstam representerte Norge og tok bronsemedaljen med ny europeisk rekord.
Referanser
2008. évi nyári olimpiai játékok (úszás - női 200 m hát)
Reinhold Bachler
Reinhold Bachler (født 26. desember 1944 i Eisenerz, Steiermark) er en tidligere østerriksk skihopper.
I 1967 satte han verdensrekord i skiflyging med et hopp på 154 meter i Vikersundbakken. Året etter tok han sølv i normalbakkerennet under OL i Grenoble. Han kom på tredjeplass sammenlagt i den tysk-østerrikske hoppuka 1975/76.
Xuhoumenbroen
Xihoumen-broen er en hengebro for Kinas riksvei 329 bygd ved øygruppen Zhoushan (provinsen Zhejiang), den største offshore øygruppe i Folkerepublikken Kina. Den ble ferdig noen måneder før planlagt tid i desember 2007
Den 513 kilometer lange broforbindelsen har en 2,6 kilometer lang hovedbro med et spenn på 1 650 meter. Da den åpnet var der bare én bro med en lengre spennvidde, Akashi-Kaikyo-broen i Japan. Men det er atskillig andre broer under planlegging eller under konstruksjon, som også vil bli lengre.
Konstruksjonen begynte i 2005, og den første trafikk krysset broen den 16. desember 2007.
Byggekostnadene endte på ca. 2,48 milliarder yuan.
Xihoumen-broen forbinder øyene Jintang og Cezi. En annen planlagt bro, den 27 kilometer lange Jintangbroen, vil knytte sammen øya Jintang og bydistriktet Zhenhai i byprefekturet Ningbo. De to broene er annen fase av et kjempeprosjekt påbegynt i 1999 som vil knytte Zhoushanøyene med fastlandet med fem broer. Konstruksjonen av de tre andre broen er ferdig.
Norgesmesterskapet i fotball for menn 1950
Norgesmesterskapet i fotball for menn 1950 ble vunnet av Fredrikstad etter finaleseier 3–0 over Brann den 22. oktober. Målscorere for Fredrikstad var Willy Olsen i det 7. minutt, Thorleif Larsen i det 61. minutt og Bjørn Spydevold i det 64. minutt. Dommer var Josef Larsen, Frigg.
Dette var sjette gang Fredrikstad vant et norgesmesterskap. 35 367 tilskuere overvar kampen på Ullevaal Stadion. Det var siste gang på 47 år det ble bommet på straffespark (det var Branns Gunnar Skagen som bommet).
Fredrikstads vinnerlag: Kjell Huth, Åge Spydevold, Odd Karlsen, Bjørn Spydevold, Erik Holmberg, Odd Andersen, Thorleif Larsen, Leif Pedersen, Odd Aas, Henry Johannessen og Willy Olsen.
Branns lag: Arthur Melby - Oddvar Hansen, Rolf Vevle Eriksen, Erik Krohn Hansen, Trygve Sigvaldsen, Rolf Wembstad, Gunnar Skagen, Kjell B. Seim, Gunnar Røed, Asbjørn Melling, Sigurd Zachariassen.
1. runde
Seriespillet i Hovedserien og 1. divisjon 1949/50 ble avsluttet i mai 1950. Seriefinalen og kvalifisering til Hovedserien foregikk samtidig som 1. runde (11. juni) og 2. runde (18. juni) i cupen skulle spilles. De 10 lagene som var involvert i seriefinalen og kvalifisering for opprykk til Hovedserien (,, , , , , , , og ), fikk derfor walk-over i 1. og 2. runde.